Diari Oficial de la Generalitat Valenciana


Sumari del DOGV 7047, del 17-06-2013 (2013/5760)

RESOLUCIÓ de 17 de maig de 2013, de la Subdirecció General de Relacions Laborals, per la qual es disposa el registre i publicació de l'Acord pel qual es modifica el punt b de la disposició final primera del Conveni Col·lectiu de Derivats del Ciment de la Comunitat Valenciana i s'aproven les taules salarials definitives de l'any 2012 (codi: 88718290287066).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7047

Data del DOGV
:   17-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5760


Data del document
:   17-05-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * conveni col·lectiu

RESOLUCIÓ de 17 de maig de 2013, de la Subdirecció General de Relacions Laborals, per la qual es disposa el registre i publicació de l'Acord pel qual es modifica el punt b de la disposició final primera del Conveni Col·lectiu de Derivats del Ciment de la Comunitat Valenciana i s'aproven les taules salarials definitives de l'any 2012 (codi: 73929965188804). [2013/5760]  
Vista l'acta de l'acord pel qual es modifica el punt b de la disposició final primera del Conveni Col·lectiu de Derivats del Ciment de la Comunitat Valenciana i s'aproven les taules salarials definitives de l'any 2012, subscrit per la comissió mixta paritària, la qual està integrada, de part empresarial, per representants d'APECC, FEDCAM, ANHEFOP i l'Associació Valenciana d'Empreses de Prefabricats de Formigó, i de part dels treballadors, pels sindicats BIIBMA-UK.MP-PZ i MCA-UGT-PV, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, text refós de la Llei de l'Estatut dels Treballadors, l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Àrea de Relacions Laborals i Seguretat Laboral, d'acord amb les competències transferides segons el Reial Decret 4105/82, de 29 de desembre, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'acta.  
  
Segon  
Disposar la seua publicació en el Diari Oficial de la Comunitat Valenciana.  
  
València, 17 de maig de 2013.- El subdirector general de Relacions Laborals: Reyes Maximiliano Coronado Coronado.  
  
  
Acta de la Comissió Mixta Paritària del Conveni Autonòmic del Sector de Derivats del Ciment de la Comunitat valenciana  
  
València, a les 11.00 hores del dia 8 de maig de 2013 es reunixen en els locals de FEVEC, situats a València, al carrer del Músic Peydró, 36, 3a, prèviament citades, les representacions empresarials i sindicals legitimades per a este acte que s'indiquen a continuació:  
  
  
Representació empresarial Representació sindical  
  
  
Per l'Associació Valenciana d'Empreses de Prefabricats de Formigó  
Juan Bautista Gadea Sanchis  
Vicente Durá Hervás  
  
Per ANEFHOP:  
José M.ª Carrau Criado  
Enrique Biosca Garzó  
  
Per APECC  
David Ruiz Sánchez  
Ramón Arenós Ripollés  
  
Per FEDCAM  
José Miguel Gil de Miguel  
Óscar Gil Juan  
Vicente Cerezo Novejarque Per MCA-UGT:  
Francisco Martí Gutiérrez  
Elvira Martínez Rodríguez  
Luis Hernández Hernández  
Pascual Gozálvez Cerdá  
Ferran Ortíz Gómez  
Nicolás Tarín Carrascosa  
José Antonio Pertusa Pertusa  
Juan José Escrig Gil  
  
FECOMA-CC.OO.  
Vicente Javier Alandes García  
Miguel Montalbán Gámez  
Francisco Mejía Albiñana  
Atilano Escobar Iniesta  
Mariano Luján Novella  
Juan Carlos Moreno Álvarez  
Joaquín Molina Cano  
Miguel Ángel López Gamero  
Juan Ruiz Soriano  
  
   
Les persones presents formen part de la Comissió mixta paritària d'interpretació del Conveni autonòmic del sector de derivats del ciment de la Comunitat Valenciana, completada amb la resta dels membres de la comissió negociadora del Conveni autonòmic del sector de derivats del ciment 2011-2012, i segons el que establix l'article 14.1.e, tenint en compte els criteris establits en la disposició final primera, punt b), d'este conveni col·lectiu:  
  
ACORDEN  
  
1r. Atesa la situació actual del sector de derivats del ciment l'evolució negativa del qual en estos últims anys és innegable, els representants socials i empresarials d'este sector, en un exercici de responsabilitat i per a aconseguir mantindre en la mesura que siga possible el nivell actual d'ocupació, decidixen modificar el que establix la disposició final primera punt b en el sentit de no aplicar la revisió salarial retroactiva; per això, per a conformar el salari revisat de 2012 es procedirà de la manera següent: sobre les taules definitives de 2011 s'aplicarà una actualització del 2 per cent. La quantitat així obtinguda per cada grup professional conformarà la taula salarial definitiva de 2012 de les províncies d'Alacant, Castelló i València, segons l'annex I, i no s'hauran de pagar els retards.  
  
2n. No obstant això, les referides taules conformaran el salari d'inici de 2013, per la qual cosa els retards derivats de l'aplicació d'estes s'han de fer efectius com a màxim als 30 dies de la publicació en el Diari Oficial de la Comunitat Valenciana de la present acta, sense perjuí del salari resultant de la negociació del nou conveni.  
  
3r. S'acorda igualment remetre esta acta amb el seu annex a la Conselleria d'Economia, Indústria, Turisme i Ocupació, per al seu registre i orde de publicació en el Diari Oficial de la Comunitat Valenciana, i a este efecte es faculta Beatriz Elipe Songel.  
  
I sense més assumptes a tractar, una vegada llegida la present acta i firmada per un representant de cada organització, s'alça la sessió a les 13.00 hores.